**ՀԱՅՏԱՐԱՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԿՈՏԱՅՔԻ ՄԱՐԶԱՅԻՆ ԿԵՆՏՐՈՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ**

**Ծրագրով նախատեսված աշխատանքների համառոտ նկարագիրը**

Փորձագետն իրեն հանձնարարված ոլորտում՝

1. հաշվետվություն է ներկայացնում Կոտայքի մարզային կենտրոնի պետին բրուցելոզ հիվանդության նկատմամբ իրականացված արյունառության ուղեկցող գրությունների և ցուցակների վերաբերյալ․
2. տեղեկատվություն է ներկայացնում Կոտայքի մարզային կենտրոնի պետին սանիտարական սպանդի ենթարկված կենդանիների վերաբերյալ.
3. տեղեկատվություն է ներկայացնում Կոտայքի մարզային կենտրոնի պետին ՀԱԲԼԾԿ տեղափոխված պետական ծրագրով նախատեսված հիվանդությունների նկատմամբ իրականացված նմուշների քանակների վերաբերյալ․
4. հաշվետվություն է ներկայացնում Կոտայքի մարզային կենտրոնի պետին պետական ծրագրի շրջանակներում գյուղատնտեսական կենդանիների հակաանասնահամաճարակային պարտադիր միջոցառումների վերաբերյալ՝ ամսական, կիսամյակային․
5. լրացնում և վարում է Կոտայքի մարզային կենտրոնի կողմից տրամադրված մեքենաների սանիտարական անձնագրերի գրանցամատյանը․
6. լրացնում և վարում է Կոտայքի մարզային կենտրոնի կողմից տրամադրված անասնաբուժական վկայականների և համապատասխանության տեղեկանքների գրանցամատյանը․
7. լրացնում և վարում է Կոտայքի մարզային կենտրոնի կողմից իրականացված հսկիչ գնումների գրանցամատյանը․
8. իրականացնում է Կոտայքի մարզային կենտրոն ներկայացված բուսասանիտարական բնագավառի հաշվառման հայտերի ընդունում և գրանցում․
9. մասնակցում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին:

**Փորձագետին նախատեսվում է ներգրավել՝ պայմանագիր կնքելու օրվանից մեկ տարի ժամկետով։**

**Փորձագետին ներկայացվող պահանջները**

* բարձրագույն կրթություն,
* համակարգչով աշխատելու հմտություններ,
* Հայաստանի Հանրապետության «Անասնաբուժության մասին» Սննդամթերքի անվտանգության մասին, Սննդամթերքի անվտանգության պետական վերահսկողության մասին, ինչպես նաև անասնաբուժության, սննդամթերքի անվտանգության և բուսասանիտարիայի ոլորտները կարգավորող իրավական ակտերի իմացություն։

**Փորձագետի պարտականությունները**

Բարեխղճորեն կատարել պայմանագրով ստանձնած աշխատանքները, պահպանել աշխատակազմի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» ՀՀ օրենքով և պայմանագրով իրեն վերապահված պարտականությունները:

**Ընտրություն կատարելու եղանակը` դիմում ներկայացրած քաղաքացիների փաստաթղթերի ուսումնասիրություն:**

**Փաստաթղթերի ներկայացման վերջնաժամկետն է` 2024 թվականի հուլիսի 18-ը։**

Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

Դիմող ՀՀ քաղաքացիները սննդամթերքի անվտանգության տեսչական մարմին (ք. Երևան, Կոմիտասի պող., 49/2) պետք է ներկայացնեն հետևյալ փաստաթղթերը`

1. գրավոր դիմում (ձևը լրացվում է փաստաթղթերը ներկայացնելիս),
2. անձնագրի և հանրային ծառայության համարանիշը հավաստող փաստաթղթերի պատճենները,
3. կրթությունը հավաստող պետական նմուշի փաստաթղթի (փաստաթղթերի) պատճենը (պատճենները),
4. արական սեռի անձինք նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք,
5. մեկ լուսանկար 3x4 սմ չափսի,
6. համառոտ CV:

**ՀՀ քաղաքացին փաստաթղթերը հանձնում է անձամբ՝ ներկայացնելով անձնագիր կամ ուղարկում է snund@ssfs.am էլեկտրոնային հասցեին՝ կայքից ներբեռնելով դիմումի ձևը:**

**Փաստաթղթերն ընդունվում են ամեն օր՝ ժամը 9:30-ից մինչև 12:30, բացի շաբաթ և կիրակի օրերից:**

**Լրացուցիչ տեղեկություններ ստանալու համար կարող են դիմել Տեսչական մարմին /ք.Երևան, Կոմիտասի պողոտա 49/2, հեռ. 012-40-40-57/ ներքին համար՝ 188/:**